Diari Oficial de la Generalitat Valenciana


Sumari del DOGV 4079, del 05-09-2001 (2001/903671)

ORDRE de 29 d'agost de 2001, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar les ajudes per al desenvolupament d'accions de prevenció de riscos laborals i promoció d'activitats destinades a la millora de la seguretat i salut en el treball per a l'exercici 2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/08/29/(1)/dof/vci/html**

### Dades del document

Número de DOGV
:   4079

Data del DOGV
:   05-09-2001

Secció del DOGV
:   I. DISPOSICIONS GENERALS

Número del document
:   2001/903671


Data del document
:   29-08-2001

Organisme emissor


Tipus de document
:   Ordre

Anàlisi jurídica

 Descriptors 

:   * associació
    * ajuda pública
    * seguretat en el treball
    * societat sense fins de lucre
    * organització patronal
    * sindicat
    * suport econòmic

ORDRE de 29 d'agost de 2001, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar les ajudes per al desenvolupament d'accions de prevenció de riscos laborals i promoció d'activitats destinades a la millora de la seguretat i salut en el treball per a l'exercici 2001. [2001/M8673]
  
En virtut de l'Ordre de 27 de juny de 2001, de la Conselleria d'Economia, Hisenda i Ocupació, publicada en el Diari Oficial de la Generalitat Valenciana número 4.040, d'11 de juliol de 2001, s'estableixen les ajudes per al desenvolupament d'accions de prevenció de riscos laborals i promoció d'activitats destinades a la millora de la seguretat i salut en el treball per a l'exercici 2001, i es determinen que es finançaran a càrrec de la línia T2440000, del programa 315.10 «Condicions de Treball i Administració de les Relacions Laborals», per import de 733.595.112 pessetes (619.171,24 euros).
  
La Resolució de la Conselleria d'Economia, Hisenda i Ocupació de 29 de maig de 2001 autoritza determinada generació de crèdits per majors ingressos sobre els previstos, per un import global de 4.959.904.838 pessetes (44.391.497.76 euros), la qual cosa permet augmentar el pressupost de despeses en els crèdits l'execució dels quals està vinculada als ingressos que es tracta, autoritzant l'increment del crèdit, entre altres, en l'aplicació pressupostària 52.22.284.65.0 per import de 06.610.854 pessetes i la modificació de la línia de subvenció T2440000, del programa 315.10 «Condicions de treball i administració de les relacions laborals», per la qual cosa procedeix ampliar la dotació econòmica destinada a finançar les citades ajudes.
  
Per allò que s'ha exposat, i d'acord amb el que estableixen els articles 35 de la Llei 5/1983, de 30 de desembre, de Govern Valencià i 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana,
  
  
Ordene
  
  
Article únic
  
S'amplia la dotació destinada a finançar les ajudes establides en l'Ordre de 27 de juny de 2001, de la Conselleria d'Economia, Hisenda i Ocupació, per al desenvolupament d'accions de prevenció de riscos laborals i promoció d'activitats destinades a la millora de la seguretat i salut en el treball per a l'exercici 2001, en 18.332.307 pessetes (326.521,31 euros), i queda la dotació econòmica en 972.152.071 pessetes (945.692,55 euros), finançant-se a càrrec de la línia de subvenció T2440000, del programa pressupostari 315.10 «Condicions de Treball i Administració de les Relacions Laborals».
  
  
Disposició final
  
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
  
València, 29 d'agost de 2001
  
  
El conseller d'Economia, Hisenda i Ocupació,
  
VICENTE RAMBLA MOMPLET


Còpia Permalink ELI